**คณะสัตวแพทยศาสตร์ มข. มอบเงินสมทบทุนปรับปรุงหอผู้ป่วย COVID-19**

**ในวาระครบรอบ 35 ปี วันสถาปนาคณะสัตวแพทยศาสตร์**

     เมื่อวันที่ 13 พฤษภาคม 2564 ที่ผ่านมา เป็นวันครบรอบ 35 ปี ของการก่อตั้งคณะสัตวแพทยศาสตร์ มหาวิทยาลัยขอนแก่น แต่เนื่องจากสถานการณ์การระบาดของโรคติดเชื้อไวรัสโคโรนา (COVID-19) ทางคณะจึงได้งดจัดกิจกรรมทำบุญเนื่องในวันคล้ายวันสถาปนาตามที่เคยได้ปฏิบัติมาในทุกๆปี  แต่เพื่อความเป็นสิริมงคลของบุคลากร นักศึกษา และศิษย์เก่า กิจกรรมในช่วงเช้า ทางคณะผู้บริหาร นำโดย **รศ.น.สพ.ดร.ชูชาติ กมลเลิศ** รักษาการแทนคณบดี จึงได้ร่วมจัดพิธีสักการะเจ้าพ่อมอดินแดงซึ่งเป็นสิ่งศักดิ์สิทธิ์ที่ยึดเหนี่ยวจิตใจชาวมหาวิทยาลัยขอนแก่น หลังจากนั้น ได้เดินทางไปมอบเงินให้กับคณะแพทยศาสตร์ มหาวิทยาลัยขอนแก่น เพื่อสมทบทุนปรับปรุงหอพักผู้ป่วย COVID-19 (โรงพยาบาลสนาม)  จำนวนเงินทั้งสิ้น 30,000 บาท โดยมี **รศ.นพ.อภิชาติ จิระวุฒิพงศ์** คณบดีคณะแพทยศาสตร์ มหาวิทยาลัยขอนแก่น เป็นผู้รับมอบเงินดังกล่าว